«Kapp» har flere betydninger.

Panorama av Kapp
Tidligere ferjebrygge
Melkefabrikken
**Kapp** er et tettsted i Østre Toten kommune i Innlandet. Tettstedet har 2 145 innbyggere per 1. januar 2022, og ligger på vestsida av Mjøsa helt nede ved innsjøen.

Stedet
------

Kapp har to småbåthavner, én på Hekshus og én ved Kapp Melkefabrikk. Ved sistnevnte finnes også noen små industribedrifter, Kapp næringshage, Mjøsmuseet, Kulturskolen Mjølkefabrikken (Østre Toten kulturskole) og skjenkestedet Båtkroa. Området ved Kapp Melkefabrikk er nå et populært besøksmål i sommerhalvåret; hjuldamperen DS Skibladner anløper Kapp i sesongen mai-august.

Kapp er per 2022 det største tettstedet i Østre Toten, og er samtidig det som vokser raskest.

Historie
--------

Kapp Melkefabrikk ble etablert her i 1891, og dette var en avgjørende faktor for framveksten av stedet. Fabrikken var i drift fram til 1928 og hadde på det meste ca. 300 arbeidere. Samtidig hadde det lenge vært brygge ved Kapp, først i Smørvika og seinere (fra 1880-åra) på en odde litt lenger vest. På 1800-tallet var det også flere embetsgarder rundt Kapp. Dette var doktorgarden Evenrud, skrivergarden Underslaus (Undesløs), Billerud og Mellom-Rustad (de to siste eid av forskjellige embetsmenn).

Kapp ble også kjent for sin politiske radikalisme; melkefabrikkarbeiderne organiserte seg tidlig og ble spydspisser i radikaliseringa av arbeiderbevegelsen på Østre Toten. Men etter at fabrikken la ned drifta, stagnerte Kapp. Det kom riktignok i gang ny industriproduksjon, bl.a. Remingtons skrivemaskinfabrikk og Scandia konfeksjonsfabrikk, men disse bedriftene hadde ikke på langt nær så mange arbeidsplasser som melkefabrikken. På 1970-tallet snudde utviklinga igjen, blant annet med utbygging av det store byggefeltet Stor-Enge («Enge Store»). Privatbilismen gjorde at pendlingsavstanden til Gjøvik (ca. 12 km) og Lena (ca. 5 km) nå ble overkommelig.

Skoler
------

Fra skoleåret 2008/2009 har Kapp bare én barneskole, Kapp skole.

Bjørnsgård skole ble lagt ned i 2008/2009.

Kihle Skole kretsen ble oppretta i 1893, da Presterud og Østerhaug ble slått sammen.

Den nordre delen av tettstedet Kapp har søkt til Bjørnsgård, har den søndre søkt til Kihle.

Kapp har ikke egen ungdomsskole; elevene fra Kapp går på Skreia ungdomsskole.

Stedsnavnet
-----------

Stedsnavnet Kapp er fra slutten av 1800-tallet. Det er belagt skriftlig fra 1883. Navnet er et lånord for odde og sikter trulig til det utstikkende neset der det gamle ferjeleiet ligger. Trulig kom navnet i bruk da brygga ble flytta fra Smørvika til dette neset. Dette skjedde på 1880-tallet. At stedsnavnet Kapp oppsto med melkefabrikken (bygd i 1890/91), som det hevdes i Norsk Stadnamnleksikon, kan derfor ikke være riktig. En person fra Kapp kalles en *kapping*.

Referanser
----------

1. ↑  «Tettsteder. Folkemengde og areal, etter kommune.». Statistisk sentralbyrå. 14. desember 2022. Besøkt 21. desember 2022.

Litteratur
----------

* Dahl, Torveig: «Kapp – eit bygningshistorisk oversyn over møtet mellom bygda, Mjøsa og fabrkken», i årboka Totn 1988 s. 53-65.
* Foss, Margit: Fauchaldplassleia, i årboka Totn 1993, s. 8-33.
* Hvalbye, Kari Qvam: «Raabe-skolen på Kapp», i årboka Totn 1988 s. 39-42.
* Jacobsen, Alf R. og Hellevik, Per J.: Nestlé. «100 år i norsk mat», Nestlé Norge 1998.
* Karsrud, Eivind: Kapp-katastrofen, i årboka Totn 1984, s. 124-136.
* Tollersrud, Kristian: «Landhandlere og kjøpmenn i Østre Toten», i Totens bygdebok III, s. 596-606 (Smørvika, Kapp og Faukalplassen).

Eksterne lenker
---------------

Poststedsdatabasen: 2849 (2858) KAPP (Kulturnav)


| * v
* d
* r
Befolkningsstatistikk for tettstedet 
Kapp |
| --- |
| 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|     | 
Tettstedstatistikk fra 2000 til 2012 Statistisk sentralbyrå

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Statistikk for tettstedet:
Kapp | **2000** | **2002** | **2003** | **2004** | **2005** | **2006** | **2007** | **2008** | **2009** | **2011** | **2012** | **Endring****2012-****2000** |
| Bosatte | 1703 | 1791 | 1809 | 1864 | 1855 | 1878 | 1927 | 1986 | 1967 | 2008 | 2040 | 337 |
| Areal av tettsted (km²) | 1,92 | 1,97 | 2 | 2,02 | 2,02 | 2,04 | 2,11 | 2,12 | 2,12 | 2,14 | 2,15 | 0,23 |
| Befolkningstetthet | 887 | 909 | 905 | 923 | 918 | 921 | 913 | 937 | 928 | 938 | 949 | 62 |
| Bosatte årlig endring i % |  | 2,55 | 1,01 | 3,04 | -0,48 | 1,24 | 2,61 | 3,06 | -0,96 | 1,04 | 1,59 | 19,79 |
| Areal årlig endring i % |  | 1,29 | 1,52 | 1 | 0 | 0,99 | 3,43 | 0,47 | 0 | 0,47 | 0,47 | 11,98 |
| Befolkningstetthet årlig endring i % |  | 1,23 | -0,44 | 1,99 | -0,54 | 0,33 | -0,87 | 2,63 | -0,96 | 0,54 | 1,17 | 6,99 |
| Rang bosatte | 229 | 228 | 229 | 222 | 222 | 222 | 218 | 215 | 218 | 222 | 222 | 238 |
| Rang areal | 190 | 193 | 196 | 194 | 194 | 197 | 193 | 197 | 197 | 201 | 203 | 447 |
| Rang befolkningstetthet | 488 | 474 | 470 | 458 | 463 | 444 | 447 | 434 | 450 | 447 | 448 | 198 |
| Antall tettsteder i Norge (rang av) | 905 | 922 | 932 | 911 | 909 | 905 | 917 | 922 | 919 | 936 | 942 | 868 |
| Hver farge representerer/rangerer en femtedel (20%) av alle |  Øverste 20 % |  20 % - 40 % |  40 % - 60 % |  60 % - 80 % |  Laveste/minste 20 % |
| ARang prosentvis endring fra 2012-2000. Størst prosentvis vekst er lik **1**. |

 |

 |

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister **·** MusicBrainz
 |